b'\n_START_ARTICLE_\nZ-Wave\n_START_PARAGRAPH_\nZ-Wave er en protokoll for styring av  smarthus. Det blir markedsf\xc3\xb8rt mot husholdninger og hjemautomasjon, og er ment \xc3\xa5 skulle v\xc3\xa6re en enkel og p\xc3\xa5litelig metode for \xc3\xa5 styre lys, VVS, alarmer, hjemmekino, gardiner eller persienner, sv\xc3\xb8mmebasseng, garasjeporter og d\xc3\xb8rl\xc3\xa5ser.   Det finnes hundrevis av Z-Wave-produkter som kan knyttes sammen, og mer enn 35 millioner enheter har blitt solgt siden 2005.  Z-Wave ble utviklet av den danske gr\xc3\xbcnderbedriften Zen-Sys, og ble kj\xc3\xb8pt opp av Sigma Design i 2008._NEWLINE_Et Z-Wave-system for hjemautomasjon kan fjernstyres via internett, via en Z-Wave-gateway eller sentral kontrollmodenhet som fungerer som b\xc3\xa5de nav og portal til internett.\n_START_SECTION_\nRadio\n_START_PARAGRAPH_\nZ-Wave er designet for \xc3\xa5 gi p\xc3\xa5litelig overf\xc3\xb8ring av sm\xc3\xa5 datapakker p\xc3\xa5 datahastigheter opp til 100 kbit/s med lav latens. Hastigheten er 40 kbit/s (9.6 kbit/s med gamle databrikker) og egner seg for overf\xc3\xb8ring av sigaler fra sensorer og fjernkontroller, i motsetning til f. eks. Wi-Fi som er utviklet prim\xc3\xa6rt for h\xc3\xb8y datahastighet. Rekkevidden mellom to noder er ca 30 meter, og signalene kan hoppe fra node til node opp til fire ganger. Dette gir nok dekning for de fleste bolighus._NEWLINE_Modulasjonen er Manchester-kode._NEWLINE_Z-Wave bruker ISM-b\xc3\xa5ndet. I Europa opererer systemet p\xc3\xa5 868,42 MHz, 908,42 MHz i USA og Canada, og andre frekvenser i andre land avhengig av regelverk. Dette b\xc3\xa5ndet konkurrerer med noen eldre tr\xc3\xa5dl\xc3\xb8se telefoner (CT2-standarden, som var i brukt tidlig p\xc3\xa5 1990-tallet), men unng\xc3\xa5r interferens med Wi-Fi, Bluetooth og andre systemer som opererer p\xc3\xa5 2,4 GHz-b\xc3\xa5ndet. De lavere lagene, MAC og PHY, er beskrevet av ITU-T G. 9959 og fullt ut bakover-kompatibel. Z-Wave-tranceiverchips blir levert av Sigma Designs og Mitsumi. Utgangseffekten er 1 mW eller 0 dBm.\n_START_SECTION_\nNettverksoppsett, topologi og ruting\n_START_PARAGRAPH_\nZ-Wave baserer seg p\xc3\xa5 en kilde-rutet meshnettverkarkitektur. Enheter kan kommunisere med hverandre via mellomliggende noder. Slik kan signalene finne veier rundt hindringer og radioskygger i huset. En melding fra node A til node C kan leveres selv om de to nodene ikke ligger innenfor rekkevidde, forutsatt at det finnes en node B som kan kommunisere b\xc3\xa5de med A og C. Hvis den foretrukne ruten ikke er tilgjengelig, vil senderen pr\xc3\xb8ve andre ruter til den finner en vei frem til node C. Derfor kan et Z-Wave-nettverk dekke et mye st\xc3\xb8rre omr\xc3\xa5de enn en enkelt enhet. Imidlertid kan mange slike hopp for\xc3\xa5rsake en liten forsinkelse i systemet._NEWLINE_Det enkleste oppsettet er en enkelt enhet og en prim\xc3\xa6rkontroller. Flere enheter kan legges til etterhvert som det er behov for dem. Flere fjernkontroller kan ogs\xc3\xa5 legges til, og de kan v\xc3\xa6re innebygget i n\xc3\xb8kkelringer eller veggbrytere, eller de kan v\xc3\xa6re PC-styrte enheter. Et Z-Wave-nettverk kan best\xc3\xa5 av opp til 232 enheter, med mulighet for \xc3\xa5 koble flere nettverk sammen hvis det trengs flere enheter. _NEWLINE_En enhet m\xc3\xa5 \xc2\xablegges til\xc2\xbb i Z-Wave-nettverket f\xc3\xb8r nettverket kan styre den. Dette skjer ved \xc3\xa5 trykke p\xc3\xa5 knapper p\xc3\xa5 enheten og p\xc3\xa5 fjernkontrollen i en bestemt rekkef\xc3\xb8lge, og trenger bare \xc3\xa5 gj\xc3\xb8res en gang.  Enhetene kan fjernes fra Z-Wave-nettverket ved en tilsvarende prosess. Kontrolleren l\xc3\xa6rer signalstyrken mellom enhetene n\xc3\xa5r de registreres i nettverket, og derfor b\xc3\xb8r enhetene v\xc3\xa6re p\xc3\xa5 sin faste plass n\xc3\xa5r de legges til. _NEWLINE_Hvert Z-Wave-nettverk har en nettverks-ID, og hver enhet igjen er identifisert ved en Node-ID. Nettverks-ID er felles identifisering av alle noder som tilh\xc3\xb8rer ett logisk Z-Wave-nettverk. Nettverks-ID har en lengde p\xc3\xa5 4 byte (32-bits), og blir tildelt hver enhet av prim\xc3\xa6r-kontrolleren n\xc3\xa5r enheten blir  "lagt til" i Nettverket. Noder med forskjellige Nettverks-ID-er kan ikke kommunisere med hverandre. Node-ID er adressen til en enkelt node i nettverket. En node-ID har en lengde p\xc3\xa5 1 byte (8 biter) og m\xc3\xa5 v\xc3\xa6re unikt i sitt nettverk._NEWLINE_Z-Wave-enheter kan operere i str\xc3\xb8msparingsmodus, og dermed redusere str\xc3\xb8mforbruket. Hvis Z-Wave-enheter skal v\xc3\xa6re i stand til \xc3\xa5 rute tilfeldige meldinger, kan de ikke v\xc3\xa6re i hvilemodus. Derfor er ikke batteridrevne enheter utformet som repeatere. Mobile enheter, for eksempel fjernkontroller, er ogs\xc3\xa5 utelukket siden Z-Wave forutsetter at alle enheter i nettverket forblir i sin opprinnelige posisjon.\n_START_SECTION_\nSikkerhet\n_START_PARAGRAPH_\nZ-Wave er basert p\xc3\xa5 en egenutviklet design og en enkelt produsent av brikker. Selv om det har v\xc3\xa6rt gjort forskning p\xc3\xa5 systemer p\xc3\xa5 hjemautomasjon basert p\xc3\xa5 ZigBee- og X10-protokoller, er forskningen p\xc3\xa5 stakk-lagene i  Z-Wave-protokollen i sin spede begynnelse, ettersom dette forutsetter at det lages radioenheter og tilh\xc3\xb8rende programvare som kan fange opp datapakker i disse nettverkene. En s\xc3\xa5rbarhet ble avdekket i AES-krypterte Z-Wave-d\xc3\xb8rl\xc3\xa5ser som kunne utnyttes til \xc3\xa5 fjernstyre og l\xc3\xa5se opp d\xc3\xb8rer uten kunnskap til krypteringsn\xc3\xb8kler, og p\xc3\xa5 grunn av de endrede n\xc3\xb8klene, ville de p\xc3\xa5f\xc3\xb8lgende meldingene i nettverket som \xc2\xabd\xc3\xb8ren er \xc3\xa5pen\xc2\xbb bli ignorert av nettverket. Dette sikkerhetsproblemet skyldtes ikke en svakhet i Z-Wave-protokollen, men en feil i implementeringen.\n_START_SECTION_\nMaskinvare\n_START_PARAGRAPH_\nBrikkene i Z-Wave noder er ZW0201, bygget rundt en Intel MCS-51 mikrokontroller med intern klokkefrekvens p\xc3\xa5 16 MHz. RF-delen av brikken inneholder en GisFSK- sender og -mottaker, hvor frekvensen bestemmes av programvaren. Med en str\xc3\xb8mforsyning 2,2 - 3,6 volt, bruker den  23 mA i sendemodus.'